
	Številka: IPP 007-68/2023/

	Ljubljana, 7. 2. 2023

	EVA 2023-1611-0015

	
GENERALNI SEKRETARIAT VLADE REPUBLIKE SLOVENIJE
Gp.gs@gov.si


	ZADEVA: Predlog Uredbe o določitvi dogodkov, ob katerih se v letu 2024 izdajo priložnostni kovanci – predlog za obravnavo 

	1. Predlog sklepov vlade:

	Na podlagi prvega odstavka 2. člena Zakona o priložnostnih kovancih (Uradni list RS, št. 53/07 in 43/22) je Vlada Republike Slovenije na…………seji dne……..pod točko….sprejela naslednji

S K L E P :

Vlada Republike Slovenije je izdala Uredbo o določitvi dogodkov, ob katerih se v letu 2024 izdajo priložnostni kovanci, in jo objavi v Uradnem listu Republike Slovenije.

                                                                                            Barbara Kolenko Helbl
                                                                                   GENERALNA SEKRETARKA VLADE


Sklep prejmejo: 
· Ministrstvo za finance
· Služba Vlade Republike Slovenije za zakonodajo
· Banka Slovenije, Slovenska 35, 1505 Ljubljana


	2. Predlog za obravnavo predloga zakona po nujnem ali skrajšanem postopku v državnem zboru z obrazložitvijo razlogov:

	/

	3.a Osebe, odgovorne za strokovno pripravo in usklajenost gradiva:

	· Urška Cvelbar, generalna direktorica Direktorata za finančni sistem
· mag. Robert Petek, vodja Sektorja za bančništvo
· Brigita Gašperin, podsekretarka

	3.b Zunanji strokovnjaki, ki so sodelovali pri pripravi dela ali celotnega gradiva:

	/

	4. Predstavniki vlade, ki bodo sodelovali pri delu državnega zbora:

	/ 

	5. Kratek povzetek gradiva:

	Predlog Uredbe o določitvi dogodkov, ob katerih se v letu 2024 izdajo priložnostni kovanci določa, da se v letu 2024 izdajo priložnostni kovanci ob naslednjih dogodkih:
· 250-letnici Narodne in univerzitetne knjižnice, ob kateri se izda spominski kovanec za 2 evra, in
· 150. obletnici rojstva Rudolfa Maistra, ob kateri se izdajo zbirateljski kovanci.

	6. Presoja posledic za:

	a)
	javnofinančna sredstva nad 40.000 EUR v tekočem in naslednjih treh letih
	NE

	b)
	usklajenost slovenskega pravnega reda s pravnim redom Evropske unije
	NE

	c)
	administrativne posledice
	NE

	č)
	gospodarstvo, zlasti mala in srednja podjetja ter konkurenčnost podjetij
	NE

	d)
	okolje, vključno s prostorskimi in varstvenimi vidiki
	NE

	e)
	socialno področje
	NE

	f)
	dokumente razvojnega načrtovanja:
· nacionalne dokumente razvojnega načrtovanja
· razvojne politike na ravni programov po strukturi razvojne klasifikacije programskega proračuna
· razvojne dokumente Evropske unije in mednarodnih organizacij
	NE

	7.a Predstavitev ocene finančnih posledic nad 40.000 EUR:
(Samo če izberete DA pod točko 6.a.)



	I. Ocena finančnih posledic, ki niso načrtovane v sprejetem proračunu

	
	Tekoče leto (t)
	t + 1
	t + 2
	t + 3

	Predvideno povečanje (+) ali zmanjšanje (–) prihodkov državnega proračuna 
	
	
	
	

	Predvideno povečanje (+) ali zmanjšanje (–) prihodkov občinskih proračunov 
	
	
	
	

	Predvideno povečanje (+) ali zmanjšanje (–) odhodkov državnega proračuna 
	
	
	
	

	Predvideno povečanje (+) ali zmanjšanje (–) odhodkov občinskih proračunov
	
	
	
	

	Predvideno povečanje (+) ali zmanjšanje (–) obveznosti za druga javnofinančna sredstva
	
	
	
	

	II. Finančne posledice za državni proračun

	II.a Pravice porabe za izvedbo predlaganih rešitev so zagotovljene:

	Ime proračunskega uporabnika 
	Šifra in naziv ukrepa, projekta
	Šifra in naziv proračunske postavke
	Znesek za tekoče leto (t)
	Znesek za t + 1

	
	
	
	
	

	
	
	
	
	

	SKUPAJ
	
	

	II.b Manjkajoče pravice porabe bodo zagotovljene s prerazporeditvijo:

	Ime proračunskega uporabnika 
	Šifra in naziv ukrepa, projekta
	Šifra in naziv proračunske postavke 
	Znesek za tekoče leto (t)
	Znesek za t + 1 

	
	
	
	
	

	
	
	
	
	

	SKUPAJ
	
	

	II.c Načrtovana nadomestitev zmanjšanih prihodkov in povečanih odhodkov proračuna:

	Novi prihodki
	Znesek za tekoče leto (t)
	Znesek za t + 1

	
	
	

	
	
	

	
	
	

	SKUPAJ
	
	

	
OBRAZLOŽITEV:
I. Ocena finančnih posledic, ki niso načrtovane v sprejetem proračunu
V zvezi s predlaganim vladnim gradivom se navedejo predvidene spremembe (povečanje, zmanjšanje):
· prihodkov državnega proračuna in občinskih proračunov,
· odhodkov državnega proračuna, ki niso načrtovani na ukrepih oziroma projektih sprejetih proračunov,
· obveznosti za druga javnofinančna sredstva (drugi viri), ki niso načrtovana na ukrepih oziroma projektih sprejetih proračunov.

II. Finančne posledice za državni proračun
Prikazane morajo biti finančne posledice za državni proračun, ki so na proračunskih postavkah načrtovane v dinamiki projektov oziroma ukrepov:
II.a Pravice porabe za izvedbo predlaganih rešitev so zagotovljene:
Navedejo se proračunski uporabnik, ki financira projekt oziroma ukrep; projekt oziroma ukrep, s katerim se bodo dosegli cilji vladnega gradiva, in proračunske postavke (kot proračunski vir financiranja), na katerih so v celoti ali delno zagotovljene pravice porabe (v tem primeru je nujna povezava s točko II.b). Pri uvrstitvi novega projekta oziroma ukrepa v načrt razvojnih programov se navedejo:
· proračunski uporabnik, ki bo financiral novi projekt oziroma ukrep,
· projekt oziroma ukrep, s katerim se bodo dosegli cilji vladnega gradiva, in 
· proračunske postavke.
Za zagotovitev pravic porabe na proračunskih postavkah, s katerih se bo financiral novi projekt oziroma ukrep, je treba izpolniti tudi točko II.b, saj je za novi projekt oziroma ukrep mogoče zagotoviti pravice porabe le s prerazporeditvijo s proračunskih postavk, s katerih se financirajo že sprejeti oziroma veljavni projekti in ukrepi.
II.b Manjkajoče pravice porabe bodo zagotovljene s prerazporeditvijo:
Navedejo se proračunski uporabniki, sprejeti (veljavni) ukrepi oziroma projekti, ki jih proračunski uporabnik izvaja, in proračunske postavke tega proračunskega uporabnika, ki so v dinamiki teh projektov oziroma ukrepov ter s katerih se bodo s prerazporeditvijo zagotovile pravice porabe za dodatne aktivnosti pri obstoječih projektih oziroma ukrepih ali novih projektih oziroma ukrepih, navedenih v točki II.a.
II.c Načrtovana nadomestitev zmanjšanih prihodkov in povečanih odhodkov proračuna:
Če se povečani odhodki (pravice porabe) ne bodo zagotovili tako, kot je določeno v točkah II.a in II.b, je povečanje odhodkov in izdatkov proračuna mogoče na podlagi zakona, ki ureja izvrševanje državnega proračuna (npr. priliv namenskih sredstev EU). Ukrepanje ob zmanjšanju prihodkov in prejemkov proračuna je določeno z zakonom, ki ureja javne finance, in zakonom, ki ureja izvrševanje državnega proračuna.


	7.b Predstavitev ocene finančnih posledic pod 40.000 EUR:
(Samo če izberete NE pod točko 6.a.)
Kratka obrazložitev
Gradivo nima finančnih posledic.

	8. Predstavitev sodelovanja z združenji občin:

	Vsebina predloženega gradiva (predpisa) vpliva na:
· pristojnosti občin,
· delovanje občin,
· financiranje občin.

	NE

	Gradivo (predpis) je bilo poslano v mnenje: 
· Skupnosti občin Slovenije SOS: NE
· Združenju občin Slovenije ZOS: NE
· Združenju mestnih občin Slovenije ZMOS: NE

Predlogi in pripombe združenj so bili upoštevani:
· v celoti,
· večinoma,
· delno,
· niso bili upoštevani.

Bistveni predlogi in pripombe, ki niso bili upoštevani.


	9. Predstavitev sodelovanja javnosti:

	Gradivo je bilo predhodno objavljeno na spletni strani predlagatelja:
	NE

	Komisijo za izdajo priložnostnih kovancev na podlagi Zakona o priložnostnih kovancih Vladi Republike Slovenije predlaga dogodke, ob katerih naj se izdajo priložnostni kovanci, zato posvetovanje z javnostjo ni potrebno. 

	(Če je odgovor DA, navedite:
Datum objave: 



	10. Pri pripravi gradiva so bile upoštevane zahteve iz Resolucije o normativni dejavnosti:
	NE

	11. Gradivo je uvrščeno v delovni program vlade:
	NE

	

mag. Saša Jazbec
državna sekretarka




PRILOGA: 
· predlog uredbe z obrazložitvijo
· mnenje Službe Vlade RS za zakonodajo


PREDLOG



Na podlagi prvega odstavka 2. člena Zakona o priložnostnih kovancih (Uradni list RS, št. 53/07 in 43/22) Vlada Republike Slovenije izdaja



U R E D B O
o določitvi dogodkov, ob katerih se v letu 2024 izdajo priložnostni kovanci



1. člen 

(1) Ta uredba določa dogodka, ob katerih se v letu 2024 izdajo priložnostni kovanci. 

(2) V letu 2024 sta dogodka iz prejšnjega odstavka:

–	250-letnica Narodne in univerzitetne knjižnice, ob kateri se izda spominski kovanec za 2 eura, in
–	150. obletnica rojstva Rudolfa Maistra, ob kateri se izdajo zbirateljski kovanci.

KONČNA DOLOČBA

2. člen

Ta uredba začne veljati naslednji dan po objavi v Uradnem listu Republike Slovenije.




Št.
Ljubljana, dne
EVA 2023-1611-0015

Vlada Republike Slovenije
       dr. Robert Golob
            predsednik






OBRAZLOŽITEV

Na podlagi Zakona o priložnostnih kovancih (Uradni list RS, št. 53/07 in 43/22) izdaja Republika Slovenija priložnostne kovance ob političnih, zgodovinskih, znanstvenih, kulturnih, športnih, humanitarnih in drugih dogodkih, ki so splošnega pomena za Republiko Slovenijo ali imajo širši mednarodni pomen. 

V skladu z navedenim zakonom so priložnostni kovanci spominski in zbirateljski kovanci. Spominski kovanci so po velikosti ter fizičnih in kemičnih lastnostih enaki tečajnim evrskim kovancem za dva evra. Spominski kovanci so zakonito plačilno sredstvo v vseh državah članicah evrskega območja. Imajo skupno stran evrskega kovanca za dva evra in nacionalno stran, ki zaznamuje dogodek, ob katerem je izdan.

Zbirateljski kovanci so izdelani iz zlata, srebra ali drugih kovin, ki jih določi Vlada Republike Slovenije (v nadaljevanju: vlada), in so zakonito plačilno sredstvo le v Republiki Sloveniji, drugje pa imajo samo numizmatično vrednost. Njihova nominalna vrednost je izražena v evrih, vendar ne sme biti enaka kakor nominalna vrednost tečajnih evrskih kovancev. 

Banka Slovenije je zbirala predloge dogodkov, ki bi bili v letu 2024 primerni za obeležitev z izdajo priložnostnih kovancev, in prejela 42 predlogov dogodkov. 

Komisija za izdajo priložnostnih kovancev, ki jo imenuje guverner Banke Slovenije v soglasju z ministrom za finance, je na 131. seji, 9. 1. 2023 obravnavala in ocenjevala prejete predloge dogodkov. Komisija je sprejela sklep, da vladi predlaga, da se v letu 2024 izdajo priložnostni kovanci ob naslednjih dogodkih:
· 250-letnici Narodne in univerzitetne knjižnice (spominski kovanec za dva evra) in
· 150. obletnici rojstva Rudolfa Maistra (zbirateljski kovanci: zlatnik, srebrnik in dvokovinski zbirateljski kovanec za 3 evre). 


Obrazložitev izbranih dogodkov:

250. obletnica Narodne in univerzitetne knjižnice
Narodna in univerzitetna knjižnica je naslednica licejske knjižnice, katere prvi fondi so začeli nastajati že leta 1774. V 18. stoletju so v času razsvetljenega absolutizma začele nastajati prve javne knjižnice, torej javno dostopne knjižnice, ki bi javnosti ponudile dostop do informacij in znanja. Med temi knjižnicami je bila tudi licejska knjižnica v Ljubljani. Knjižnica jezuitskega kolegija je leta 1774 skoraj v celoti pogorela in 637 knjig, ki so bile rešene iz požara, je bilo v skladu z uredbami Marije Terezije tega leta namenjenih za javno knjižnico. Zato je leto 1774 prepoznano kot leto nastanka licejske knjižnice oziroma NUK – takrat so nastali prvi fondi namenjeni za javno uporabo v licejski knjižnici v Ljubljani. Knjižnica je več kot sto let delovala na današnjem Vodnikovem trgu, vse dokler stavbe liceja zaradi ljubljanskega potresa niso bili primorani porušiti. Od leta 1945 pod imenom narodna in univerzitetna knjižnica deluje v stavbi, zgrajeni po načrtih Jožeta Plečnika, ki je bila leta 2021 uvrščena na seznam svetovne dediščine UNESCO. Je nacionalna knjižnica Republike Slovenije, katere temeljno poslanstvo je zbiranje nacionalne zbirke knjižničnega gradiva in ki hrani najdragocenejše dokumente slovenstva, osrednja državna knjižnica, univerzitetna knjižnica Univerze v Ljubljani in spada med najpomembnejše osrednje kulturne in izobraževalne ustanove v Republiki Sloveniji.

Zapisal: Viljem Leban, ravnatelj NUK.


150. obletnica rojstva Rudolfa Maistra

Rudolf Maister (s pesniškim imenom Vojanov) se je rodil 29. marca 1874 v Kamniku. Osnovno šolo je obiskoval v Mengšu, kjer je končal prva dva razreda. V Kranju je obiskoval štirirazredno deško ljudsko šolo, zatem pa se je tam vpisal še na nižjo gimnazijo. Po končani nižji gimnaziji se je vpisal na 1. višjo državno gimnazijo v Ljubljani, nato pa na domobransko kadetsko šolo na Dunaju, saj je že od mladih let kazal navdušenje nad poklicem vojaka. Leta 1894 je bil uvrščen v domobranski pešpolk v Ljubljani. Kot častnik je služboval v Ljubljani, Celovcu, Przemyslu, Celju in Mariboru in že v tem obdobju kazal narodno zavest.

S svojim pogumnim dejanjem je ob koncu prve svetovne vojne, po razpadu avstro-ogrske monarhije, najprej v Mariboru, nato pa tudi na širšem štajerskem področju uveljavil ljudsko voljo in dosegel, da je velik del slovenskega narodnostnega in govornega področja Štajerske in Koroške prešel pod slovensko oziroma jugoslovansko upravo. 1. novembra 1918 se je tako s soglasjem Narodnega sveta za Štajersko s 15 častniki in 87 vojaki polastil Maribora in postal poveljnik vse spodnje Štajerske. Mariborski narodni svet ga je še istega dne imenoval za generala. Nato je tekom novembra 1918 mobiliziral in zbral toliko vojaštva, da je v zgodnjih urah 23. novembra razorožil mariborsko belo-zeleno (nemško) gardo, razpustil nemški mestni svet in osvojil Maribor. 25. novembra je zasedel Špilje in vso severno jezikovno mejo od Radgone do Dravograda. Tako je Maistrova zasedena črta ostala sedanja državna meja. Mariborčani so veseli vzklikali »Maribor je in ostaja naš!«. Le odločnosti generala Maistra gre zasluga, da je Maribor prišel pod Jugoslavijo in se severna meja na Štajerskem skoraj krije z jezikovno mejo. 27. novembra 1918 sta z avstrijskim polkovnikom Rudolfom Passyjem podpisala pogodbo o razmejitvi na Štajerskem in Koroškem, vendar določil pogodbe ni priznal nihče, Maistrovo zamisel o takojšnji zasedbi Koroške pa so v Ljubljani zavrnili. Leta 1923 je moral v pokoj, čeprav je bil star komaj 49 let. Umrl je 26. julija 1934 v Uncu pri Rakeku.

Rudolf Maister pa ni bil le neustrašen vojak in strateg, ampak je imel tudi izjemne športne in intelektualne sposobnosti. Pomemben je bil tudi kot pesnik, gojil je veliko ljubezen do slovenske besede, knjige, misli in kulture. Že v 4. razredu nižje gimnazije je začel z izdajanjem dijaškega lista Inter nos, v 5. razredu je izdajal list Večernica. Pisal je predvsem pesmi in jih objavljal v revijah Vrtec in Vesna, pozneje pa tudi v reviji Ljubljanski zvon in časopisu Slovenski narod. Objavil je dve pesniški zbirki: Poezije (1904) in Kitica mojih (1929). Bil je tudi velik ljubitelj knjig, njegovo navdušenje nad knjigami je zraslo v veliko zasebno knjižnico s skoraj 6.000 enotami gradiva. Po končani 2. svetovni vojni so dediči zbirko najprej predali v varstvo Pokrajinskemu muzeju Maribor, leta 1998 pa z darilno pogodbo Univerzitetni knjižnici Maribor.

Viri:
Rudolf Maister | Maistrova pot 
General Rudolf Maister (1874-1934) – SVOBODNA SLOVENIJA 
Obrazložitve predlagateljev dogodka – Matej Pok, Tomaž Podboj, Nina Klun Čakš, 
Numizmatično društvo Slovenije, Robert Hlep

